text: [{"text_idx": "#000000", "text": "Voice of the militant and progressive Filipinos"}, {"text_idx": "#000002", "text": "Masobra 50 ka tropa sang 94th IB ang nagatigayon sang operasyon sa mga sityo sang Madaha, Bulasot, Buli, Bogo kag Guihobon, tanan sakop sang Barangay Buenavista, Himamaylan City sugod petsa-9 sang Mayo tubtob subong. Nagapamilit sa pagpasurender sa mga mangunguma, nagapamahug sa mga pumuluyo kag naga-istar sa mga simbahan, pamalay kag sa mga minoro nga nagatuga sang kahadlok sa mga sibilyan. Pila na kaadlaw nga nagreklamo ang mga mangunguma bangud indi sila makakadto sa ila mga uma sa kahadlok nga pagasitaon ukon imbestigaron sa mga militar."}, {"text_idx": "#000003", "text": "Masobra man 30 ka tropa sang 94th IB ang naga-operasyon sa mga sityo sang Ulo-tuburan, Paloypoy kag Owakan sakop sa nasambit nga baryo kag sa Sityo Dangalon, Barangay Hilamonan halin Mayo 4 tubtob subong. Madumduman nga ila ginpatay si Crispin \u201cPadon\u201d Tingal Jr nga ginpasibangdan nila nga katapo sang NPA. Sa subong, ginpahug sang 94th IB ang pamilya ni Tingal nga indi na magpasaka sang kaso. Kay kon magpagamo pa, uboson kuno sila pagpamatay."}]